OpenLLM-France/wikimedia huggingface dataset:
# Leswalt

Leswalt, Eskoziako gaeleraz: Lios Uillt, Eskoziako herri eta parrokia zibil bat da, Dumfries eta Galloway eremu administratiboan.

## Kanpo estekak

* Datuak: Q6532048
* Multimedia: Leswalt / Q6532048
# Leszno

Leszno (Lissa alemanez) Polonia Handiko voivoderriko hiria da, Poloniako erdi-mendebaldean kokatua dagoena. 2008. urtean 63.955 biztanle zituen. 1975 eta 1998 artean, jada desagertutako Lesznoko Voivodiako hiriburua izan zen. Hiriak konderri titulua du.

## Historia

Lesznori buruzko lehen aipamen historikoak 1393. urtekoak dira. Establezimendua Wieniawa leinuko Stefan z Karninarena zen. Haren familiak Leszczyński abizena hartu zuen poloniar nobleziaren ohiturei jarraituz.
XVI. mendearen hasieran, Bohemiatik zetozen protestante errefuxiatuak Lesznora joan ziren bizitzera Leszczyński familiak gonbidaturik, eta familia honetako kideak kalbinismora bihurtu ziren. Bohemiako protestanteen eta Silesiako ehuleen etorreraren ondoren, Poloniako Segismundo I.a Zaharra erregeak establezimenduari hiri titulua eman zion. Horrez gain, Leszno Polonia Handiko inprimagunerik handiena izan zen, batez ere protestante komunitateari esker. Protestante biztanle kopuruak nabarmen egin zuen gora, batez ere Hogeita Hamar Urteko Gerratik ihesi zihoazen Silesiako alemaniar errefuxiatuei esker. 1636 eta 1639 bitartean, hiria gotortu zuten eta honen lurrak hedatu ziren. Alabaina, 1655. urteko sute handiak Lesznoko garai oparoari amaiera eman zion. Hori gutxi balitz, 1707an, Iparraldeko Gerra Handian zehar, errusiarrek hiri erre egin zuten. Gainera, bi urte geroago, hiriak izurrite bat jasan zuen. Leszczyński familia hiriaren jabe izan zen 1738. urtera arte, Stanisław Leszczyński erregeak bigarrenez abdikatu eta lurrak saldu zituenean.
1793ko Poloniako bigarren zatiketarekin, Leszno Prusiara anexionatu zuten eta Posengo probintzian sartu zen Lissa izenarekin. Hiriak 1918 eta 1919 arteko Polonia Handiko altxatzean parte hartu zuen, eta Poloniaren eskuetara bueltatu zen 1920ko urtarrilaren 17an sinatutako Versaillesko Itunari esker. Bertako biztanlegoak poloniar herritartasuna hartu behar izan zuen. Hala ere, 1939an, Alemania Naziak Leszno berriz beretu zuen. Nazien Einsatzgruppen taldeak bertako judu gehienak hil zituen. Alemania Naziaren porrota ondoren, 1945an, hiria Poloniaren eskuetara itzuli zen. Gerra ondoren, hiriak hazkunde azkarra izan zuen eta 1975 eta 1998 bitartean Lesznoko Voivodiako hiriburua izan zen. Lesznoko Voivodia desagertu ondoren, Polonia Handia voivodian sartu zen.

## Hiri senidetuak

Lesznok ondorengo hiriekin ditu senidetza-hitzarmenak:
* Dachau (Alemania)
* Suhl (Alemania)
* Zweibrücken (Alemania)
* Sankt Pölten (Austria)
* Montluçon (Frantzia)
* Deurne (Herbehereak)
* Batouri (Kamerun)
* Sisak (Kroazia)
* Stryi (Ukraina)

## Kanpo estekak

* Datuak: Q52892
* Multimedia: Leszno / Q52892
# Leszek Cichy

Leszek Roman Cichy (ˈlɛʂɛk ˈt͡ɕixɨ ahoskatua; Pruszków, 1951ko azaroaren 14a) poloniar mendizale, geodesista, finantzaria eta ekintzailea da. Ezaguna da Everest mendiko neguko lehen igoera egin zuelako 1980an Krzysztof Wielickirekin batera. Zazpi gailurrak eta beste hainbat eskalada ospetsu osatu zituen lehen eskalatzaile poloniarra ere izan zen.

## Kanpo estekak

* Datuak: Q358662
* Multimedia: Leszek Cichy / Q358662
# Lettere

Lettere Italiako udalerri bat da. Napoliko probintzian kokatuta dago, Campania eskualdean. 6.031 biztanle ditu, 12,02 kilometro koadroko azaleran banatuta.

## Mugakideak

Letterek honako udalerri hauekin egiten du muga:
Casola di Napoli Angri Corbara Gragnano Ravello Sant'Antonio Abate Tramonti Castellammare di Stabia

## Kanpo estekak

* Datuak: Q72142
* Multimedia: Lettere / Q72142
# Lettershandoney

Lettershandoney edota Lettershendony (irlanderaz: Leitir Seanduine) Ipar Irlandako udalerri bat da, Derry konderrian dagoena. 2001ko erroldaren arabera 506 biztanle zituen.

## Kanpo estekak

* Datuak: Q482372
# Lettomanoppello

Lettomanoppello Italiako udalerri bat da. Pescarako probintzian kokatuta dago, Abruzzo eskualdean. 2.693 biztanle ditu, 15,07 kilometro koadroko azaleran banatuta.

## Mugakideak

Lettomanoppellok honako udalerri hauekin egiten du muga:
Abbateggio Manoppello Pretoro Scafa Turrivalignani Roccamorice Serramonacesca

## Kanpo estekak

* Datuak: Q51365
* Multimedia: Lettomanoppello / Q51365
# Letterkenny

Letterkenny (irlanderaz Leitir Ceanainn), Donegalgo konderrian dagoen udalerririk handiena da, Irlandako Errepublikaren iparraldean, Donegal hiritik 56 kilometro iparralderuntz eta Ipar Irlandako Derry hiritik 32 kilometro mendebalderuntz dago.

## Etimologia

Bere izena irlandar jatorrizko izendapenaren ingelerako itzulpenaren eratorria da, bere itzulpen literala "Haitzarteko Familiaren Aldapa" (The Slope of the Cannon Family, ingeleraz) izango litzatekelarik.

## Historia

Gaur egungo Letterkenny hiria merkatalgune gisa hasi zen XVII mendeko Ulsterraren kolonizazioaren barnean, baina posible da urreko herrixka gaeliar baten gainean eraikia izatea. Swilly ibaia gurutza daitekeen lehenengo tokian sortu zuten, Swilly aintziraren hegoaldeko muturrean.
Kolonizazioan Patrick Crawford eskoziarrari eman zitzaizkion lurrak baina azkar hil eta honen alargunarekin ezkondu zen Sir George Marbury izan zen herria abiarazi zuena. 1625ean gaztelu bat eraiki zen baina gaur egun ez da aztarnarik gelditzen.
Letterkennyk ez zituen "herri eskubideak" lortu Irlandaren Banaketa 1920an gertatu arte. Ordurako Donegalgo herririk handiena izanik, banaketa honen ondorioz Derryn zeuden hainbat banketxek Letterkennyn ireki zituzten sukurtsalak, honek garapen ekonomikoa handitu zuelarik.

## Klima

Datu klimatikoak (Letterkenny, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8 | 8 | 10 | 12 | 14 | 16 | 17 | 18 | 16 | 13 | 10 | 8 | 12.2 |
| Batez besteko tenperatura minimoa (°C) | 4 | 3 | 4 | 6 | 8 | 10 | 12 | 12 | 11 | 9 | 6 | 4 | 7.5 |
| Pilatutako prezipitazioa (mm) | 117.4 | 84.8 | 85.9 | 63.1 | 56.9 | 69.1 | 76.8 | 93.2 | 91.8 | 118.4 | 104.5 | 114.2 | 1076.1 |
| Prezipitazio egunak (≥ 1 mm) | 18 | 13 | 15 | 12 | 11 | 11 | 14 | 14 | 14 | 17 | 17 | 16 | 172 |
| Elur egunak (≥ 1 mm) | 5.1 | 5.2 | 3.4 | 1.6 | 0.1 | 0 | 0 | 0 | 0 | 0 | 1.1 | 3.8 | 20.3 |
| Eguzki orduak | 38.2 | 65.0 | 94.1 | 152.9 | 201.5 | 166.0 | 142.7 | 140.1 | 112.2 | 80.6 | 44.3 | 34.1 | 1271.7 |
| Iturria (1): ECA&D ||||||||||||||
| Iturria (2): Met Éireann ||||||||||||||

## Eraikinak

* An Grianán antzokia

## Hiri senidetuak

* Elizabethtown (Pennsylvania) (AEB)
* Wielun (Polonia)
* Derry (Ipar Irlanda)

## Iruditegia

* Kale nagusia.
* Merkatu enparantza.
* Letterkennyko katedrala.

## Kanpo estekak

* Letterkennyko Finantzal Direktorioa (ingeleraz)
* Letterkennyko Gida (ingeleraz)
* Letterkennyko Institutu Teknologikoa (ingeleraz)
* Destination Letterkenny - Letterkenny Helburu (ingeleraz)
* Letterkennyko Komunikabide Zentrua (ingeleraz)
* Letterkennyko Merkatal eta Industria Ganbera (ingeleraz)
* Letterkennyko Ostatu Bilatzailea (ingeleraz)
* Letterkennyko Alkatea (ingeleraz)
# Letters from Iwo Jima

Letters from Iwo Jima (euskaraz Gutunak Iwo Jimatik) 2006ko Clint Eastwood estatubatuar zinema zuzendari eta ekoizlearen gerra filma bat da. Tadamichi Kuribayashik idatzi eta Tsuyuko Yoshidak argitaratutako Picture Letters from Commander in Chief (Buruzagi Nagusiaren Irudizko Gutunak) liburuan oinarritua dago. Bertan, Ken Watanabe, Kazunari Ninomiya, Tsuyoshi Ihara, Ryō Kase eta Nakamura Shidō aktoreek antzeztu zuten.
Filma hau Bigarren Mundu Gerran Pazifikoko Gerran jazotako Iwo Jimako guduaren japoniar ikuspuntua ematen saiatu zen, aldiz, zuzendari berdinak zuzendutako Flags of Our Fathers (Geure Gurasoen Banderak) gudu berberaren estatubatuar ikuspuntua eman zuelarik. Filma osoa japonieraz dago.
filma honek 4 Oscar Sarietarako izendapenak jaso zituen, azkenean bat irabaziz, Soinu edizio onenaren Oscar Saria (Alan Robert Murray). Atzerritar hizkuntzako filmak onenaren Urrezko Globo Saria ere irabazi zuen.

## Argumentua

Oharra: Atal honek istorio osoa edo amaiera argitzen du.
2005ean japoniar arkeologo batzuk Iwo Jimako lurpeko tunel batzuk ikertzen ari direla lurperatutako zeozer topatzen dute. Ondoren filmak denboran atzera egiten du: Bigarren Mundu Gerra(1939-1945), 1944, urtea Pazifikoko Gerra. Iwo Jimako gudua, bertan 20.000 japoniar eta 7.000 estatubatuarrek euren biziak galdu zituzten. Guduaren helburua japoniarrentzat berez inolako garrantzirik ez zuen uharte txiki hura euren eskuetan mantentzea izan zen, uharteak balio estrategiko handia baitzuen, hura Japoniako ataria baitzen. Tadamichi Kuribayashi (Ken Watanabe) jeneralak uhartearen japoniar erresistentzia lurpeko tunel sistema baten bidez antolatu zuen.

## Aktoreak

| Aktorea | Pertsonaia |
| Ken Watanabe | Tadamichi Kuribayashi jenerala |
| Kazunari Ninomiya | Saigo |
| Tsuyoshi Ihara | Takeichi Nishi baroia |
| Ryo Kase | Shimizu |
| Shidou Nakamura | Ito tenientea |
| Nae Yuki | Hanako |
| Hiroshi Watanabe | Fujita tenientea |
| Takumi Bando | Tanida kapitaina |
| Yuki Matsuzaki | Nozaki |

## Kanpo estekak

* Letters from Iwo Jima filmaren fitxa irakurgai (Ingelesez)
* Letters from Iwo Jima filmaren trailer edo iragarkia ikusgai. Youtube.com (Ingelesez)
* Datuak: Q275187
* Multimedia: Letters from Iwo Jima / Q275187
# Letterston

Letterston, galesez: Treletert, Galesko komunitate, parrokia eta udalerri bat da, Pembrokeshire lurraldean dagoena. A40 errepidean dago, Haverfordwest udalerritik 16 kilometro hegoaldera eta Fishguard udalerritik 10 kilometrora iparraldera.
2011ko erroldaren arabera 1.245 biztanle zituen.

## Kanpo estekak

* Datuak: Q6533801
* Multimedia: Letterston / Q6533801
# Letterfearn

Letterfearn, Eskoziako gaeleraz: Leitir Fheàrna, Eskoziako Highland eskualdeko etxalde bat da, Skye eta Lochalsh barrutian. Loch Duich aintziraren mendebaldeko ertzean dago, Eilean Donan gaztelutik bi milia iparraldera.

## Kanpo estekak

* Datuak: Q2483119
* Multimedia: Letterfearn / Q2483119
# Letters (Wester Ross)

Letters, Eskoziako gaeleraz: An Leitir, Eskoziako mendebaldeko kostaldeko herri bat da, Highland eskualdeko Ross eta Cromarty barrutian.

## Kanpo estekak

* Datuak: Q2436028
* Multimedia: Letters, Highland / Q2436028
# Luis Zaloña

Pedro Luis Zaloña edo Aita Luis Zaloña (Aretxabaleta, Gipuzkoa, ? - ?, 1944) gipuzkoar frantziskotarra eta idazlea izan zen. Harena da zenbait argitalpen izan dituen Arantzazuko Ama Birjiñaren Kondaira ta bederatzi-urrena erlijiozko obra (1921).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262705
# Luis Zubeldía

Luis Francisco Zubeldía (Santa Rosa, 1981eko urtarrilaren 13a) argentinar futbolari ohia eta futbol entrenatzailea da. Deportivo Alavés euskal taldeak fitxatu zuen 2017an baina emaitza txarren ondorioz laugarren jardunaldiaren ondoren kanporatua izan zen.
* Datuak: Q1779261
* Multimedia: Luis Zubeldía / Q1779261
# Luis de Amesti

Luis Urbano de Amesti Casal (1892 – 1992) historialari eta idazle txiletarra izan zen, O'Higgins eta Colchagua probintzietako historiaren dibulgatzailea.

## Biografia

San Fernandon (Colchagua probintzia izandakoa) jaio zen 1892ko urtarrilaren 1ean, Cipriano de Amesti Embeita nekazariaren eta Luisa Casal Hidalgoren semea. Bere aita Txilera emigratu zuen milizia borrokalari karlista ohia zen. Ikasketa humanistikoak Barros Arana Barnetegi Nazionalean egin zituen. Ikasturteak amaitu ondoren, Aurrezki Kutxa Nazionaleko San Fernandoko bulegoan hasi zen lanean.
Gai historikoetan espezializatu zen, eta bere lanen artean hauek nabarmendu dira: "Fundación de La Villa de San Fernando de Tinguiririca", "San Antonio de Malloa", "La Divisa Vizcaína y su Evolución", "Chile y la Expedición Libertadora del Perú", "La Estancia de Don Carlos en Chile" e "Historia de Colchagua". Azken lan honen kasuan, 1926an soilik lortu zuen liburuki bat argitaratzea, "Las Casas Troncales" izenburuarekin eta Colchaguako lehen etxe fundatzaileen genealogia jorratzen du.
Historiako Errege Akademiako, Txileko Historia eta Geografia Elkarteko eta Txileko Institutuko Historia Akademiako kide izan zen. 1928an San Fernandoko Rotary Clubeko kide sortzailea izan zen, diruzaina.
1992ko uztailaren 24an hil zen Santiagon 100 urte eta zazpi hilabete zituela.

## Erreferentziak

* ↑ La Región (San Fernando), 11 de enero de 1992, p.3
* ↑ La Región (San Fernando), 29 de julio de 1992, p.3

## Kanpo estekak

* Datuak: Q16493985
# Luis Zirilo Iza

Luis Zirilo Iza Agirre (Bilbo, Bizkaia, 1837ko uztailaren 9a - Santurtzi, Bizkaia, 1892) bizkaitar euskal idazlea eta itzultzailea izan zen.
Bonaparte printzearen laguntzailea izan zen. Santurtzin eta Bilbon jardun zuen irakasle, bestalde. Calderón de la Barcaren El Alcalde de Zalamearen atal batzuk eta La vida es sueño euskaratu zituen, 1881. urtean. Arturo Campiónen Orreaga obra itzuli zuen bizkaierara ondoko urteetan. Harenak dira, halaber, Begoñako Ama Birjiña Miratsuari, kantia Bizkaiko izkuntzan poesia eta Santurtziko haurrentzat prestaturiko Geografia.

## Lanak
### Itzulpena

* Zalameako alkatia : komediya iru jutaldetan eta itz-neurtuan / Pedro Kalderon de la Barkak egiña ; Luis de Iza y Aguirrek aren irudi ikuzgarriyenak bizkaiko itzeran euskaratuak (1881, Juan E. Delmas)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Luis Zirilo Iza literaturaren zubitegian
* Datuak: Q12262666
# Luis de Guindos

Luis de Guindos Jurado (Madril, 1960ko urtarrilaren 16a) Espainiako Alderdi Popularreko politikaria da. 2011ko abenduaren 22tik Ekonomia eta Lehikortasun ministroa da, gainera 2016tik Industria turismo ere bada.
* Datuak: Q225880
* Multimedia: Luis de Guindos / Q225880
# Luis Zenotz

Luis Zenotz Alsua, pilota arloan Alsua II.a izengoitiz ezaguna, (Doneztebe, c. 1929 - Madril, 1956ko martxoaren 27a) palari profesionala izan zen. Aurrelari aritzen zen. Profesionaletako lehendabiziko partida 1949an jokatu zuen eta Zaragozan eta Bartzelonan ibili zen.
1956ko martxoaren 27an Madrilgo Recoletos pilotalekuan Txikito Aurizkoa eta Ituarte II.ak Alsua II.a eta Sarasola II.aren kontra jokatu zuten. Alsuak pilotakada bat buruan jaso ondoren frontoian bertan hil zen. Hori zela eta, Espainiako Pilota Federazioak pala atomiko deiturikoa debekatu zuen.

## Erreferentziak

* ↑ Bilbaopedia
* ↑ «Un pelotari muere en plena Recoletos» ABC 1956-03-28.
* Datuak: Q52835664
# Lully (Friburgo)

    Beste esanahi batzuen berri izateko, ikus: «Lully»
Lully Suitzako udalerria da. Friburgo kantonamenduan dago, Friburgo kantonamendua barrutian. 2014an 1,141 biztanle zituen 5,44 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70493
* Multimedia: Lully, Fribourg / Q70493
# Luleå

Luleå ( ahoskatua; Luleko samieraz: Luleju) Suediako iparraldeko udalerria da, Norrbottengo konderriko hiriburua. 2014ko erroldaren arabera 75.966 biztanle ditu. Lule ibaia bertan itsasoratzen da.

## Historia

Hiri eskubideak Gustavo II.a Adolfo erregeak eman zizkion 1621 urtean. Hasiera batean Gammelstad dagoen lekuan sortu zen baina glaziazio ondorengo isostasiaren eraginez lurra altxatzen ari denez kaiak sakontasuna galdu zuen eta itsasontziek arazoak zituzten bertan sartzeko, ondorioz tokiz aldatu zuten herria 1649 urtean.
1805 urtean Luleå oraindik herri txikia zen, 947 biztanle baino ez zituen. 1865ean Norrbottengo konderriko hiriburu izendatu zuten eta industrializazioa ere hamarkada berean iritsi zenez hiria nabarmen hazi zen.
1887an sutea gertatu zen eta herriaren gehiengoa suntsitu zuen. 1893an katedral neogotiko berria altxatu zuten.

## Ekonomia

XX mendean Malmbanan trenbidea eraiki zen mendialdetik Luleåra burdina ekarri eta bertako kaian ontziratzeko. 1971an Luleåko Teknologia Unibertsitate entzutetsua sortu zen. Gaur egun oraindik altzairugintza eta teknologietan oinarrituriko industria du.
Facebook konpainiak berak ere Luleå aukeratu zuen Estatu Batuetatik kanpoko lehenengo egoitza ezartzeko.

## Klima

Datu klimatikoak (Luleå, Sweden, 2002–2014) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 10.3 | 9.5 | 12.9 | 18.1 | 28.4 | 30.3 | 29.1 | 28.2 | 22.5 | 16.9 | 13.0 | 8.2 | 30.3 |
| Batez besteko tenperatura maximoa (°C) | -5.1 | -5.0 | -0.1 | 5.5 | 12.4 | 17.3 | 20.7 | 18.7 | 13.4 | 5.7 | 0.2 | -2.7 | 6.7 |
| Batez besteko tenperatura minimoa (°C) | -12.9 | -13.6 | -8.9 | -2.7 | 3.2 | 9.1 | 12.8 | 11.3 | 6.0 | -0.3 | -5.9 | -9.9 | -0.9 |
| Erregistraturiko tenperatura minimoa (°C) | -42.3 | -38.1 | -32.3 | -20.4 | -8.8 | -1.2 | 3.2 | -0.2 | -8.4 | -20.7 | -30.3 | -33.6 | -42.3 |
| Pilatutako prezipitazioa (mm) | 34 | 30 | 31 | 29 | 32 | 37 | 46 | 64 | 63 | 46 | 51 | 45 | 508 |
| Eguzki orduak | 23 | 79 | 172 | 221 | 283 | 296 | 309 | 243 | 152 | 91 | 37 | 3 | 1909 |
| Iturria (1): SMHI ||||||||||||||
| Iturria (2): SMHI ||||||||||||||

## Kultura

Hainbat jaialdi ospatzen dira Luleån:
* Minus-30 festivalen: Martxoan.
* Luleå Hamnfestival: Uztailean.
* Musikens makt: Abuztuan.

## Gizateriaren Ondarea

1996 urtean UNESCOk Gizateriaren Ondare izen datu zuen Luleå sortu zeneko Gammelstad eliza-herrixka.

## Kirolak

Hiru taldek jokatzen dute Suediako liga gorenean:
* Luleå Basket: Emakumezkoen saskibaloi taldea. Bi liga irabazi ditu.
* BC Luleå: Gizonezkoen saskibaloi taldea. Zazpi liga irabazi ditu.
* Luleå Hockey: Gizonezkoen izotz-hockey taldea. Liga bat eta Europako Txapelketa bat irabazi ditu.

## Iruditegia

* Airetiko ikuspegia.
* Luleå Hamnfestival, hiriko kaialdean.
* Luleåko katedrala.
* Gammelstad eliza-herrixka (Gizateriaren Ondarea).
* Luleåko Teknologia Unibertsitatea.
* Bergnäsbron zubia Lule ibaiaren gainean.
* Kaialdea.
* Kale nagusia.

## Kanpo estekak

* Webgune ofiziala
* Datuak: Q26268
* Multimedia: Luleå / Q26268
# Luling (Texas)

Luling Texasko hiri bat da. Caldwell konderrian kokatua dago. 2010ean 5.411 biztanle zituen, 14,13 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q973047
* Multimedia: Luling, Texas / Q973047
# Lullubitar

Lullubitarren tribua, gaur egungo Irak eta Irango Zagros mendietan, Kurdistanen bizi zen herri bat zen. Herri gerlari bat zen, bereziki, akadtar dinastiako Naram-Sim erregearen erregealdian, nork gudu batean garaitu zituen, garai hartako hilarri batek, Naram-Simen hilarriak erakusten duen lez.

## Kanpo estekak

* Datuak: Q1434558
* Multimedia: Lullubi / Q1434558
# Lully

Lully hitzak honako adierak ditu:

## Lekuak

* Lully (Friburgo), Suitzan
* Lully (Vaud), Suitzan
* Lully (Savoia Garaia), Frantzian
* Lully Foothills, Antartikan

## Pertsonak

* Jean-Baptiste Lully (1632–1687)
** Louis Lully (1664–1734)
** Jean-Baptiste Lully fils (1665–1743)
** Jean-Louis Lully (1667–1688)
* Raymond Lully (c. 1230–1315)
# Luleå udalerria

Luleå Suediako udalerria da. Norrbottengo konderrian kokatua dago. 4953,75 km² ditu eta 76.227 biztanle ditu, hauetatik 75.996 Luleå herriburuan bertan.

## Mugakideak

Honako udalerri hauekin egiten du muga:
Piteå udalerria Boden udalerria Överkalix udalerria Kalix udalerria

## Iruditegia

* Luleå.
* Luleåko katedrala.
* Gammelstad eliza-herrixka (Gizateriaren Ondarea).

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q177019
* Multimedia: Luleå Municipality / Q177019
# Luleåko katedrala

Luleåko katedrala (suedieraz: Luleå domkyrka), Luleå hiriko katedrala da.

## Historia

Luleå herri txikia zen XIX mendean baina 1865ean Norrbottengo konderriko hiriburu izendatu zuten eta hiria nabarmen hazi zen. 1887an sutea gertatu zen eta herriaren gehiengoa suntsitu zuen.
1893an eliza berria altxatzea erabaki zuten. Hasieran Oskar Frederiken eliza izena eman zioten Oskar II.a Suediakoaren omenez. 1904an Luleåko diozesia eratu zen eta eliza katedral bihurtu zen.

## Arkitektura

Adreilu gorriz eraikia dago eta Adolf Emil Melander arkitektoak estilo neogotikoa eman zion.
Gurutze itxurako oinarria dauka, habearte bakarrekoa. Dorreak 60 metrotako altuera dauka eta hiriko eraikin altuena da.

## Iruditegia

* Katedrala hiriaren barnean.
* Aurrealdea.
* Dorrea.
* Barnealdea.

## Kanpo estekak

* Datuak: Q1236674
* Multimedia: Luleå domkyrka / Q1236674
# Li Jiaman

Li Jiaman (Pekín, 1997ko abuztuaren 18a) txinatar kirolaria da, eta arku-tiroan lehiatzen da, arku errekurbo modalitatean. 2024ko Parisko Olinpiar Jokoetan parte hartu zuen, zilarrezko domina bat lortuz taldeko proban (An Qixuan eta Yang Xiaoleirekin batera).

## Nazioarteko palmaresa

Arku errekurboa :
| Olinpiar Jokoak ||||
| Urtea | Lekua | Domina | Proba |
| 2024 | Paris Frantzia | 02 ! | Emakumezkoak taldeka |

## Erreferentziak

* ↑ Li Jiaman. .
* ↑ Li-Jiaman. .

## Kanpo estekak

* Datuak: Q17607652
# Li Junhui

Li Junhui (txinera sinplifikatuz: 李俊慧; Liaoning, 1995eko maiatzaren 10a), badmintonen, bikotekako modalitatean, lehiatzen den txinatarra da. 2020ko Udako Olinpiar Jokoetan, esku hartu zuen: Tokio 2020an (Tokio), eta zilarrezko domina lortu zuen Liu Yuchen lagun zuela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Bikoteka, gizonezkoa |
| Munduko Badminton Txapelketa ||||
| Urtea | Lekua | Domina | Kategoria |
| 2018 | Nanjing Txina | 01 ! | Bikoteka, gizonezkoa |
| 2019 | Basel Suitza | 03 ! | Bikoteka, gizonezkoa |
| Asiako Badminton Jokoak ||||
| Urtea | Lekua | Domina | Kategoria |
| 2018 | Jakarta Indonesia | 03 ! | Bikoteka, gizonezkoa |
| 2018 | Jakarta Indonesia | 01 ! | Taldeka, gizonezkoa |
| Asiako Txapelketa ||||
| Urtea | Lekua | Domina | Kategoria |
| 2014 | Gimcheon Hego Korea | 02 ! | Bikoteka, gizonezkoa |
| 2016 | Wuhan Txina | 02 ! | Bikoteka, gizonezkoa |
| 2017 | Wuhan Txina | 01 ! | Bikoteka, gizonezkoa |
| 2018 | Wuhan Txina | 01 ! | Bikoteka, gizonezkoa |
| 2017 | Ho Chi Minh Vietnam | 03 ! | Taldeka, mistoa |

## Erreferentziak

* ↑ "Li Junhui" olympedia.org. (Ingelesez)
* ↑ "Li Junhui" BWFren datu basea.

## Kanpo estekak

* Datuak: Q14643446
* Multimedia: Li Junhui / Q14643446
# Li Jingjing (arraunlaria)

Li Jingjing (txinera tradizionalez: 李晶晶; 1994ko ekainaren 15a) Txinako emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta brontzezko domina lortu zuen zortzikoan. Taldea hauek osatzen zuten: Li Jingjingek berak, Guo Linlinek Ju Ruik, Miao Tianek, Wang Zifengek, Wang Yuweik, Xu Feik, Zhang Minek eta Zhang Dechangek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Zortzikoa |

## Erreferentziak

* ↑ "Li Jingjing" olympedia.org. (Ingelesez)
* ↑ "Li Jingjing" FISAren datu-basea. (Ingelesez)

## Kanpo estekak

* Datuak: Q107636283